
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1914 

7 Αυγούστου 2013 


ΑΠΟΦΑΣΕΙ Σ 

Αριθμ. ΔΙΠΙΔΔ/Β.2/2/ΟΙΚ.21634 

Καθορισμός της διαδικασίας επιλογής των υπαλλήλων 
που τίθενται σε διαθεσιμότητα, των κριτηρίων επι¬ 
λογής και κατάταξής τους, τον τρόπο μοριοδότησής 
τους και ρύθμιση ζητημάτων λειτουργίας του Τριμε¬ 
λούς Συμβουλίου του άρθρου 5 παρ. 3 του ν.4024/2011 
και των Τριμελών Ειδικών Υπηρεσιακών Συμβουλίων. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη τις διατάξεις: 

1. τις διατάξεις της περ. Ε' της παρ. 2 του άρθρου 90 
του ν. 4172/2013 (ΦΕΚ 167 Α'). 

2. το υπ’ αριθμ. 119/2013 Προεδρικό Διάταγμα «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ 153 Α'), 

3. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Σκοπός της απόφασης αυτής είναι η ρύθμιση ειδικό¬ 
τερων θεμάτων σχετικών με: α) τη διαδικασία αποτίμη¬ 
σης των προσόντων για την επιλογή του προσωπικού 
που τίθεται σε διαθεσιμότητα λόγω κατάργησης θέσης 
σύμφωνα με την υποπαράγραφο Ζ.2 της παραγράφου 
Ζ του άρθρου πρώτου του ν. 4093/2012, β) τα αναγκαία 
δικαιολογητικά, γ) τα επιμέρους κριτήρια μοριοδότησης, 
δ) τον αριθμό των μορίων που αντιστοιχούν στα επιμέ¬ 
ρους κριτήρια και ε) τα ζητήματα λειτουργίας του Τρι¬ 
μελούς Συμβουλίου του άρθρου 5 παρ. 3 του ν.4024/2011 
και των Τριμελών Ειδικών Υπηρεσιακών Συμβουλίων. 

ΚΕΦΑΛΑΙΟ Α' 

Διαδικασία και κριτήρια αποτίμησης των προσόντων 
των υπαλλήλων που τίθενται σε διαθεσιμότητα σύμφω¬ 
να με την υποπαράγραφο Ζ.2 της παραγράφου Ζ του 
άρθρου πρώτου του ν.4093/2012 (ΦΕΚ 222 Α') και με το 
άρθρο 90 του ν.4172/2013 (ΦΕΚ 167Α'). 

Άρθρο 2 

Διαδικασία και κριτήρια επιλογής 
για τη θέση σε διαθεσιμότητα 

1. Η επιλογή του προσωπικού που τίθεται σε διαθε¬ 
σιμότητα λόγω κατάργησης θέσης σύμφωνα με την 


υποπαράγραφο Ζ.2 της παραγράφου Ζ του άρθρου 
πρώτου του ν.4093/2012, διενεργείται με βάση τα κρι¬ 
τήρια και τη διαδικασία της παρ. 2 (περ. α', β' και γ') 
του άρθρου 90 του ν. 4172/2013 καθώς και με τις ρυθ¬ 
μίσεις των επόμενων παραγράφων. Η αποτίμηση των 
προσόντων γίνεται βάσει βαθμολογικής κλίμακας και 
αντικειμενικής μοριοδότησης, σύμφωνα με το άρθρο 
90 του ν.4172/2013 και τις διατάξεις της παρούσης και η 
επιλογή των υπαλλήλων με τα λιγότερα προσόντα που 
τίθενται σε διαθεσιμότητα προκύπτει κατά φθίνουσα 
σειρά από το βαθμολογικό πίνακα. 

2. Τα επιμέρους κριτήρια μοριοδότησης για την επιλο¬ 
γή του προσωπικού που τίθεται σε διαθεσιμότητα λόγω 
κατάργησης θέσης σύμφωνα με την υποπαράγραφο Ζ.2 
της παραγράφου Ζ του άρθρου πρώτου του ν. 4093/2012 
και ο αριθμός μορίων που αντιστοιχούν σε αυτά ανά 
κατηγορία υπαλλήλων παρατίθενται στους Πίνακες I, 
II και III του Παραρτήματος Α' της παρούσας υπουργι¬ 
κής απόφασης. Σε περίπτωση ισοβαθμίας υπαλλήλων 
λαμβάνεται υπόψη η οικογενειακή τους κατάσταση, η 
οποία μοριοδοτείται σύμφωνα με τον Πίνακα IV του 
Παραρτήματος Α' της παρούσας υπουργικής απόφασης. 

3. Εντός προθεσμίας δεκαπέντε (15) ημερών από τη 
δημοσίευση της προβλεπόμενης στην παρ. 1 του άρθρου 
90 του ν. 4172/2013 Κοινής Υπουργικής Απόφασης περί 
κατάργησης ορισμένων θέσεων ανά κατηγορία, κλάδο 
ή και ειδικότητα, οι Δ/νσεις Διοικητικού/Προσωπικού 
των φορέων συντάσσουν πίνακες συνδρομής κριτηρίων 
σε ψηφιακή μορφή, σύμφωνα με ενιαίο λογισμικό που 
παρέχει για το σκοπό αυτό το ΑΣΕΠ. Στους ανωτέρω 
πίνακες καταγράφονται τα προσόντα όλων των υπαλ¬ 
λήλων του κλάδου ή και της ειδικότητας που ανήκουν 
οι υπό κατάργηση θέσεις του φορέα, εφόσον υπηρετούν 
σε υπηρεσίες ή μονάδες που αξιολογήθηκαν βάσει της 
παραγράφου 1 του άρθρου 90 του ν.4172/3013. Η κατα¬ 
γραφή των προσόντων διενεργείται, σύμφωνα με τα 
κριτήρια ανά κατηγορία προσωπικού που παρατίθενται 
στους Πίνακες I, II και III του Παραρτήματος Α' της πα¬ 
ρούσης. Εντός της ανωτέρω προθεσμίας, οι σχετικοί 
πίνακες αποστέλλονται από τις Δ/νσεις Διοικητικού/ 
Προσωπικού στο ΑΣΕΠ το οποίο αναλαμβάνει τη λει¬ 
τουργική, διοικητική και μηχανογραφική υποστήριξη των 
Τριμελών ειδικών υπηρεσιακών συμβουλίων. Το ΑΣΕΠ 
μοριοδοτεί τα προσόντα των υπαλλήλων και καταρτίζει 
Πίνακα Κατάταξης υπαλλήλων κατά φθίνουσα σειρά 
βαθμολογίας, ανά φορέα, κατηγορία, κλάδο ή/και ειδικό¬ 
τητα. Ακολούθως διαβιβάζει το σχετικό πίνακα στο αρ¬ 
μόδιο τριμελές ειδικό υπηρεσιακό συμβούλιο του οικείου 

φορέα, το οποίο στο πλαίσιο της αρμοδιότητας του 
άρθρου 90 παρ. 2 περ. Γ εκδίδει τον τελικό πίνακα. Με 
ευθύνη των οικείων Δ/νσεων Διοικητικού/Προσωπικού 
ο Πίνακας Κατάταξης υπαλλήλων κατά φθίνουσα σειρά 
βαθμολογίας, ανά φορέα, κατηγορία, κλάδο ή και ειδικό¬ 
τητα, αναρτάται στους οικείους πίνακες ανακοινώσεων 
των φορέων καθώς και στους επίσημους διαδικτυακούς 
τόπους του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και του ΑΣΕΠ. 

Άρθρο 3 

Μοριοδότηση τρόπου εισαγωγής 
στη Δημόσια Διοίκηση 

Για τη μοριοδότηση του κριτηρίου 3 του Παραρτήμα¬ 
τος Α', ως τρόπος εισαγωγής στη Δημόσια Διοίκηση 
νοείται η διαδικασία πρόσληψης με σχέση εργασίας 
ιδιωτικού δικαίου αορίστου χρόνου ή διορισμού σε θέση 
μόνιμου προσωπικού και όχι αυτή της μετατροπής της 
σχέσης εργασίας ιδιωτικού δικαίου ορισμένου χρόνου 
ή σύμβασης μίσθωσης έργου σε αορίστου χρόνου. 

Αρθρο 4 

Αρνητική μοριοδότηση πειθαρχικών ποινών 

Για την αξιολόγηση των υπαλλήλων, λαμβάνονται υπό¬ 
ψη για την αρνητική μοριοδότηση αυτών οι πειθαρχικές 
ποινές για τις οποίες έχουν εκδοθεί τελεσίδικες πει¬ 
θαρχικές αποφάσεις υπό την προϋπόθεση ότι δεν έχουν 
διαγράφει από το προσωπικό τους μητρώο σύμφωνα 
με τις οικείες διατάξεις. 

Αρθρο 5 

Μοριοδότηση υπηρεσιακής αξιολόγησης 

Για την αξιολόγηση των υπαλλήλων, λαμβάνονται υπό¬ 
ψη όσον αφορά στο κριτήριο της υπηρεσιακής αξιολό¬ 
γησης οι εκθέσεις αξιολόγησης των τελευταίων οκτώ 
(8) ετών. Απαραίτητη προϋπόθεση για να βαθμολογηθεί 
το κριτήριο αυτό, είναι η ύπαρξη μίας (1) τουλάχιστον 
έκθεσης αξιολόγησης κατά την τελευταία οκταετία. 

ΚΕΦΑΛΑΙΟ Β' 

Ρύθμιση ζητημάτων λειτουργίας του Τριμελούς Συμ¬ 
βουλίου του άρθρου 5 παρ. 3 του ν.4024/2011 και των 
Τριμελών Ειδικών Υπηρεσιακών Συμβουλίων. 

Αρθρο 6 

Ασκηση αρμοδιοτήτων από το Τριμελές Συμβούλιο 
του άρθρου 5 παρ. 3 του ν. 4024/2011, τα τριμελή ειδικά 
υπηρεσιακά συμβούλια της περ. Γ της παρ. 2, του άρ¬ 
θρου 90 και της παρ. 2 του άρθρου 91 του ν.4172/2013. 

1. Το Τριμελές Συμβούλιο του άρθρου 5 παρ. 3 του 
ν. 4024/2011 ασκεί τη γνωμοδοτική αρμοδιότητα του που 
προβλέπεται από την υποπαρ. Ζ.1 (περ. 4) της παρ. Ζ 
του άρθρου πρώτου του ν. 4093/2012, όπως έχει αντικα- 
τασταθεί από την παρ. 2 του άρθρου 91 του ν.4172/2013 
και καταρτίζει τον Ενιαίο Πίνακα Διάθεσης υπαλλήλων 
σύμφωνα με την παρ. 7 του άρθρου 2 της παρούσης. 

Τα Τριμελή Ειδικά Υπηρεσιακά Συμβούλια ασκούν την 
προβλεπόμενη στην παρ. 2 του άρθρου 91 του ν.4172/2013 
όπως εξειδικεύονται στις παρ. 6 και 7 της παρούσης. 

2. Τα Τριμελή Ειδικά Υπηρεσιακά Συμβούλια της περ. 
γ της παρ. 2 του άρθρου 90 του ν. 4172/2013 ασκούν 
την αρμοδιότητα της αποτίμησης προσόντων και της 
κατάρτισης βαθμολογικών πινάκων όπως αυτή απο¬ 


τυπώνεται στην περ.γ της παρ.2 του άρθρου 90 του 
ν.4172/2013, με τη λειτουργική, διοικητική και μηχανο¬ 
γραφική υποστήριξη του ΑΣΕΠ, κατά τα οριζόμενα στα 
Κεφάλαια Α' και Β' της παρούσης. 

3. Τα Τριμελή Ειδικά Υπηρεσιακά Συμβούλια συγκροτού¬ 
νται από ένα μέλος του ΑΣΕΠ ως πρόεδρο, τον προϊστά¬ 
μενο της Γ ενικής Διεύθυνσης ή της Διεύθυνσης Διοικητι¬ 
κού/ Προσωπικού του οικείου φορέα, ως εισηγητή, και ένα 
προϊστάμενο άλλης Γενικής Διεύθυνσης ή Διεύθυνσης 
του ίδιου φορέα, με τους αναπληρωτές τους. 

Με απόφαση του οικείου κατά περίπτωση Υπουργού 
ορίζονται τα τακτικά και τα αναπληρωματικά μέλη του 
συμβουλίου. Ως αναπληρωματικά μέλη ορίζονται πρό¬ 
σωπα που έχουν τις ιδιότητες που απαιτούνται και για 
τα τακτικά μέλη. Με την ίδια απόφαση ορίζεται ως 
γραμματέας του συμβουλίου υπάλληλος κατηγορίας 
ΠΕ ή ΤΕ του οικείου Υπουργείου ή φορέα, καθώς και ο 
αναπληρωτής αυτού. 

Με όμοια απόφαση μπορεί να αντικαθίστανται ή να 
συμπληρώνονται τα ελλείποντα μέλη των Τριμελών Συμ¬ 
βουλίων, τακτικά και αναπληρωματικά, να αντικαθίστα¬ 
νται οι γραμματείς τους, τακτικοί και αναπληρωματικοί. 

4. Η θητεία του Τριμελών Ειδικών Υπηρεσιακών Συμ¬ 
βουλίων είναι τετραετής και λήγει την 31η Δεκεμβρί¬ 
ου του τέταρτου έτους της θητείας αυτών. Η θητεία 
αυτή μπορεί να παρατείνεται για δύο ακόμη χρόνια με 
απόφαση του οικείου Υπουργού. Η αντικατάσταση ή 
συμπλήρωση μέλους διενεργείται πάντοτε για το υπό¬ 
λοιπο της θητείας του συμβουλίου. 

5. Οι αποφάσεις συγκρότησης των Τριμελών Ειδικών 
Υπηρεσιακών Συμβουλίων ή παράτασης της θητείας 
των μελών τους εκδίδεται μέχρι την 30η Νοεμβρίου του 
έτους κατά το οποίο λήγει η θητεία των απερχόμενων 
συμβουλίων. Οι πρώτες αποφάσεις συγκρότησης των 
Τριμελών Ειδικών Υπηρεσιακών Συμβουλίων εκδίδονται 
εντός προθεσμίας δέκα (10) ημερών από τη δημοσί¬ 
ευση της παρούσας απόφασης στην Εφημερίδα της 
Κυβερνήσεως και η πρώτη θητεία τους αρχίζει από την 
έκδοση της απόφασης συγκρότησής του και λήγει την 
31η Δεκεμβρίου 2017. 

6. Γ ια τη συγκρότηση, τη σύνθεση, τις συνεδριάσεις, 
τη λειτουργία και τις πράξεις των Τριμελών Ειδικών 
Υπηρεσιακών Συμβουλίων εφαρμόζονται κατά τα λοι¬ 
πά οι διατάξεις του Κώδικα Διοικητικής Διαδικασίας (ν. 
2690/1999). 

7. Τα Τριμελή Ειδικά Υπηρεσιακά Συμβούλια που συνι- 
στώνται στις Αποκεντρωμένες Διοικήσεις είναι αρμόδια 
για τους μόνιμους υπαλλήλους και τους υπαλλήλους με 
σχέση ιδιωτικού δικαίου αορίστου χρόνου αυτών καθώς 
και των Οργανισμών Τοπικής Αυτοδιοίκησης α και β 
βαθμού και των νομικών προσώπων δημοσίου δικαίου 
που εμπίπτουν στη χωρική τους αρμοδιότητα. 

8. Με απόφαση του οικείου Υπουργού μπορεί να συνι- 
στάται ένα κοινό Τριμελές Ειδικό Υπηρεσιακό Συμβούλιο 
για ομάδα Ν.Π.Δ.Δ. ανάλογα με τις ανάγκες. 

9. Με απόφαση του Υπουργού Εσωτερικών μπορεί να 
συγκροτείται για έναν ή περισσότερους ΟΤΑ διακριτό 
Τριμελές Ειδικό Υπηρεσιακό Συμβούλιο ανάλογα με τις 
ανάγκες. Σε περίπτωση που συγκροτείται Τριμελές Ειδικό 
Υπηρεσιακό Συμβούλιο για περισσότερα ΝΠΔΔ ή ΟΤΑ οι 
προϊστάμενοι της Γενικής Διεύθυνσης ή της Διεύθυνσης 
Διοικητικού/Προσωπικού προέρχονται από το μεγαλύτερο 
σε αριθμό προσωπικού ΝΠΔΔ ή ΟΤΑ που υπάγεται σε αυτά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26991 


10. Εάν δεν είναι δυνατή η συγκρότηση Τριμελούς 
Ειδικού Υπηρεσιακού Συμβουλίου στον φορέα, λόγω 
έλλειψης Διεύθυνσης Διοικητικού/Προσωπικού ή άλλης 
Διεύθυνσης, η αποτίμηση των προσόντων διενεργείται 
από το Τριμελές Ειδικό Υπηρεσιακό Συμβούλιο του επο- 
πτεύοντος φορέα. 

11. Τα Τριμελή Ειδικά Υπηρεσιακά Συμβούλια της Γενι¬ 
κής Γ ραμματείας της Κυβέρνησης, της Γ ενικής Γ ραμμα- 
τείας του Πρωθυπουργού και της Γ ενικής Γ ραμματείας 
Συντονισμού συγκροτούνται από ένα μέλος του ΑΣΕΠ, 
ως Πρόεδρο και δύο (2) Προϊσταμένους των οικείων 
οργανικών μονάδων, με τους αναπληρωτές τους. 

Με απόφαση του οικείου Γ ενικού Γ ραμματέα ορίζονται 
τα τακτικά και τα αναπληρωματικά μέλη των συμβουλί¬ 
ων. Ως αναπληρωματικά μέλη ορίζονται πρόσωπα που 
έχουν τις ιδιότητες που απαιτούνται και για τα τακτικά 
μέλη. Με την ίδια απόφαση ορίζεται ως γραμματέας του 
συμβουλίου υπάλληλος κατηγορίας ΠΕ ή ΤΕ της οικείας 
Γ ενικής Γ ραμματείας, καθώς και ο αναπληρωτής αυτού. 


ΚΕΦΑΛΑΙΟ Δ' 

Αρθρο 7 
Παραρτήματα 

Τα προσαρτώμενα στην παρούσα απόφαση Παραρτή¬ 
ματα Α', Β' αποτελούν αναπόσπαστο τμήμα της. 

Αρθρο 8 
Έναρξη ισχύος 

Η παρούσα απόφαση ισχύει από τη δημοσίευσή 
της στην Εφημερίδα της Κυβερνήσεως και ομοίως η 
υπ’ αριθμ. ΔΙΔΑΔ-ΔΙΠΙΔΔ/οικ.559/08-01-2013 (ΦΕΚ Β'7) 
υπουργική απόφαση «Ρύθμιση ειδικότερων θεμάτων 
διαδικασίας και κριτηρίων κινητικότητας υπαλλήλων 
κατά το άρθρο πρώτο, παρ. Ζ (υποπαρ. Ζ.1 και Ζ.2) του 
ν. 4093/2012 παύει να ισχύει, κατά το μέρος που ρυθμίζει 
θέματα που διέπονται από τις διατάξεις της παρούσας 
απόφασης. 


ΠΑΡΑΡΤΗΜΑ Α' ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΓΙΑ ΤΗΝ ΑΠΟΤΙΜΗΣΗ ΠΡΟΣΟΝΤΩΝ ΤΩΝ ΥΠΑΛΛΗΛΩΝ ΠΟΥ ΤΙΘΕΝΤΑΙ ΣΕ ΔΙΑΘΕΣΙΜΟΤΗΤΑ 

ΠΙΝΑΚΑΣ I 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΠΕ και ΤΕ 


ΚΡΙΤΗΡΙΑ 

ΜΟΡΙΑ* 

1. ΤΥΠΙΚΑ ΠΡΟΣΟΝΤΑ 


ΜΑΧ 30 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός πτυχίου επί 0,5 

έως 5 

ΔΕΥΤΕΡΟΣ ΤΙΤΛΟΣ ΣΠΟΥΔΩΝ (της ίδιας κατη¬ 
γορίας με το βασικό τίτλο σπουδών ) 


3 

ΔΙΔΑΚΤΟΡΙΚΟ ΔΙΠΛΩΜΑ 

συναφές με το αντικείμενο του Φορέα 

7 

ΜΕΤΑΠΤΥΧΙΑΚΟΣ ΤΙΤΛΟΣ ΣΠΟΥΔΩΝ 

συναφής με το αντικείμενο του Φορέα 

4 

ΑΠΟΦΟΙΤΗΣΗ ΑΠΟ ΤΗΝ ΕΣΔΔ ή ΕΣΤΑ 


5 


άριστη γνώση 

3 

ΓΝΩΣΗ =ΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΑΧ 30 

ΕΤΗ ΥΠΗΡΕΣΙΑΣ 

Για τα πρώτα 5 έτη 
(αριθμός ετών χ συντελεστή 1) 

5 


Γ ια τα επόμενα 10 έτη 
(αριθμός ετών χ συντελεστή 0,5) 

5 


Γ ια τα επόμενα 20 έτη 
(αριθμός ετών χ συντελεστή 0,25) 

5 

ΧΡΟΝΟΣ ΥΠΗΡΕΣΙΑΣ ΣΕ ΘΕΣΗ ΕΥΘΥΝΗΣ 

προϊσταμένου Γ ενικής Διεύθυνσης 
(πιαχ 5 έτη χ 1,5 μόριο για κάθε έτος) 

7,5 


προϊσταμένου Διεύθυνσης 
(ιτιαχ 5 έτη χ 1 μόριο για κάθε έτος) 

5 


προϊσταμένου Τμήματος 
(πΐ3χ 5 έτη χ 0,5 μόριο για κάθε έτος) 

2,5 

3. ΤΡΟΠΟΣ ΕΙΣΑΓΩΓΗΣ ΣΤΗ ΔΗΜΟΣΙΑ ΔΙΟΙΚΗΣΗ 


ΜΑΧ 30 

ΕΙΣΑΓΩΓΗ ΜΕ ΔΙΑΓΩΝΙΣΜΟ ΣΤΗΝ ΕΣΔΔ ή ΣΤΗΝ 
ΕΣΤΑ 


30 

ΓΡΑΠΤΟΣ ΔΙΑΓΩΝΙΣΜΟΣ ΑΣΕΠ 


30 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ ΚΡΙΤΗ¬ 
ΡΙΑ ΚΑΙ ΔΙΑΔΙΚΑΣΙΑ ΤΟΥ ΑΡ.18 ΤΟΥ Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ ΕΛΕΓΧΟ ΤΟΥ 
ΑΣΕΠ 


20 

ΠΡΟΣΛΗΨΗ ΒΑΣΕΙ Ν.1648/1986 ή Ν.2643/1998 


15 

ΔΙΑΔΙΚΑΣΙΕΣ ΜΕ ΤΗ ΣΥΜΜΕΤΟΧΗ ΜΕΛΟΥΣ ΤΟΥ 
ΑΣΕΠ ΣΕ ΕΠΙΤΡΟΠΗ ΑΞΙΟΛΟΓΗΣΗΣ 


15 

ΓΡΑΠΤΟΣ ΔΙΑΓΩΝΙΣΜΟΣ ΠΡΟ ΑΣΕΠ 


20 

ΕΠΕΤΗΡΙΔΑ 


5 

4. ΥΠΗΡΕΣΙΑΚΗ ΑΞΙΟΛΟΓΗΣΗ (Μ.Ο. βαθμολογίας 
εκθέσεων τελευταίων 8 ετών) 


ΜΑΧ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 -10,00 


10 

5. ΠΕΙΘΑΡΧΙΚΕΣ ΠΟΙΝΕΣ 


ΜΑΧ-30 

Πρόστιμο έως τις αποδοχές 12 μηνών 


-10 

• Στέρηση δικαιώματος προαγωγής από 1 έως 
5 έτη 

• Στέρηση δικαιώματος συμμετοχής σε διαδικα¬ 
σία επιλογής Προϊστάμενου οργανικής μονάδας 
οποιουδήποτε επιπέδου από 1 έως 5 έτη 

• Αφαίρεση της άσκησης των καθηκόντων προ¬ 
ϊσταμένου οργανικής μονάδας οποιουδήποτε 
επιπέδου για τη θητεία ή το υπόλοιπό της 


-20 

• Υποβιβασμός έως 2 βαθμούς 

• Προσωρινή παύση από 3 έως 12 
μήνες με πλήρη στέρηση αποδοχών 


-30 


ΠΙΝΑΚΑΣ II 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΔΕ 


ΚΡΙΤΗΡΙΑ 

ΜΟΡΙΑ* 

1. ΤΥΠΙΚΑ ΠΡΟΣΟΝΤΑ 


ΜΑΧ 30 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός επί 1 

έως 20 

ΜΕΤΑΛΥΚΕΙΑΚΕΣ ΣΠΟΥΔΕΣ 


4 


άριστη γνώση 

3 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΑΧ 30 

ΕΤΗ ΥΠΗΡΕΣΙΑΣ 

Για τα πρώτα 5 έτη 
(αριθμός ετών χ συντελεστή 1) 

5 


Για τα επόμενα 10 έτη 
(αριθμός ετών χ συντελεστή 0,5) 

5 


Γ ια τα επόμενα 20 έτη 
(αριθμός ετών χ συντελεστή 0,25) 

5 

ΧΡΟΝΟΣ ΥΠΗΡΕΣΙΑΣ ΣΕ ΘΕΣΗ ΕΥΘΥΝΗΣ 

προϊσταμένου Διεύθυνσης 
(ιτιαχ 5 έτη χ 2 μόριο για κάθε έτος) 

10 

προϊσταμένου Τμήματος 
(ιτΐ3χ 5 έτη χ 1 μόριο για κάθε έτος) 

5 

3. ΤΡΟΠΟΣ ΕΙΣΑΓΩΓΗΣ ΣΤΗ ΔΗΜΟΣΙΑ ΔΙΟΙΚΗΣΗ 


ΜΑΧ 30 

ΓΡΑΠΤΟΣ ΔΙΑΓΩΝΙΣΜΟΣ ΑΣΕΠ 


30 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ ΚΡΙΤΗΡΙΑ 
ΚΑΙ ΔΙΑΔΙΚΑΣΙΑ ΤΟΥ ΑΡ.18 ΤΟΥ Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ ΕΛΕΓΧΟ ΤΟΥ 
ΑΣΕΠ 


20 

ΔΙΑΔΙΚΑΣΙΕΣ ΜΕ ΤΗ ΣΥΜΜΕΤΟΧΗ ΜΕΛΟΥΣ ΤΟΥ 
ΑΣΕΠ ΣΕ ΕΠΙΤΡΟΠΗ ΑΞΙΟΛΟΓΗΣΗΣ 


15 

ΠΡΟΣΛΗΨΗ ΒΑΣΕΙ Ν.1648/1986 η Ν.2643/1998 


15 

ΓΡΑΠΤΟΣ ΔΙΑΓΩΝΙΣΜΟΣ ΠΡΟ ΑΣΕΠ 


20 

4. ΥΠΗΡΕΣΙΑΚΗ ΑΞΙΟΛΟΓΗΣΗ (Μ.Ο. βαθμολογίας 
εκθέσεων τελευταίων 8 ετών) 


ΜΑΧ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 -10,00 


10 

5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

• Στέρηση δικαιώματος προαγωγής από 1 έως 
5 έτη 

• Στέρηση δικαιώματος συμμετοχής 

σε διαδικασία επιλογής Προϊστάμενου οργανικής 
μονάδας οποιουδήποτε επιπέδου από 1 έως 5 έτη 

• Αφαίρεση της άσκησης των καθηκόντων προϊ¬ 
σταμένου οργανικής μονάδας οποιουδήποτε επι¬ 
πέδου για τη θητεία ή το υπόλοιπό της 


-20 

• Υποβιβασμός έως 2 βαθμούς 

• Προσωρινή παύση από 3 έως 12 
μήνες με πλήρη στέρηση αποδοχών 


-30 


ΠΙΝΑΚΑΣ III 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ 
ΚΑΤΗΓΟΡΙΑ ΠΡΟΣΩΠΙΚΟΥ ΥΕ 


ΚΡΙΤΗΡΙΑ 

ΜΟΡΙΑ* 

1. ΤΥΠΙΚΑ ΠΡΟΣΟΝΤΑ 


ΜΑΧ 20 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

βαθμός επί 0,70 

έως 14 


άριστη γνώση 

3 

ΓΝΩΣΗ =ΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

πολύ καλή γνώση 

2 

καλή γνώση 

1 

2. ΔΙΟΙΚΗΤΙΚΗ ΕΜΠΕΙΡΙΑ 


ΜΑΧ 25 

ΕΤΗ ΥΠΗΡΕΣΙΑΣ 

Για τα πρώτα 10 έτη 
(αριθμός ετών χ συντελεστή 1,25) 

12,5 


Γ ια τα επόμενα 25 έτη 
(αριθμός ετών χ συντελεστή 0,5) 

12,5 

3. ΤΡΟΠΟΣ ΕΙΣΑΓΩΓΗΣ ΣΤΗ ΔΗΜΟΣΙΑ ΔΙΟΙΚΗΣΗ 


ΜΑΧ 25 

ΚΑΤΑ ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ ΚΡΙΤΗΡΙΑ 
ΚΑΙ ΔΙΑΔΙΚΑΣΙΑ ΤΟΥ ΑΡ. 18 ΤΟΥ Ν.2190/1994 


25 

ΛΟΙΠΕΣ ΔΙΑΔΙΚΑΣΙΕΣ ΥΠΟ ΤΟΝ ΕΛΕΓΧΟ ΤΟΥ 
ΑΣΕΠ 


20 

ΔΙΑΔΙΚΑΣΙΕΣ ΜΕ ΤΗ ΣΥΜΜΕΤΟΧΗ ΜΕΛΟΥΣ ΤΟΥ 
ΑΣΕΠ ΣΕ ΕΠΙΤΡΟΠΗ ΑΞΙΟΛΟΓΗΣΗΣ 


15 

ΠΡΟΣΛΗΨΗ ΒΑΣΕΙ Ν.1648/1986 η Ν.2643/1998 


15 

6. ΥΠΗΡΕΣΙΑΚΗ ΑΞΙΟΛΟΓΗΣΗ (Μ.Ο. βαθμολογίας 
εκθέσεων τελευταίων 8 ετών) 




ΜΑΧ 10 

Μ.Ο. βαθμολογίας έως και 8,00 


2 

Μ.Ο. βαθμολογίας: 8,01 - 9,00 


4 

Μ.Ο. βαθμολογίας: 9,01 - 9,50 


6 

Μ.Ο. βαθμολογίας: 9,51 - 9,80 


8 

Μ.Ο. βαθμολογίας: 9,81 -10,00 


10 

4. ΟΙΚΟΓΕΝΕΙΑΚΗ ΚΑΤΑΣΤΑΣΗ 


20 

ΑΡΙΘΜΟΣ ΠΡΟΣΤΑΤΕΥΟΜΕΝΩΝ ΤΕΚΝΩΝ (έως5) 

Για κάθε τέκνο χ 4 

20 

5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

Στέρηση δικαιώματος προαγωγής από 1 έως 5 έτη 


-20 

• Υποβιβασμός έως 2 βαθμούς 

• Προσωρινή παύση από 3 έως 12 μήνες με πλήρη 
στέρηση αποδοχών 


-30 


ΠΙΝΑΚΑΣ IV ΠΕΡΙΠΤΩΣΕΙΣ ΙΣΟΒΑΘΜΙΑΣ 


ΚΡΙΤΗΡΙΑ 

ΜΟΡΙΑ* 

ΟΙΚΟΓΕΝΕΙΑΚΗ ΚΑΤΑΣΤΑΣΗ 



ΕΓΓΑΜΟΣ 


2 

ΑΡΙΘΜΟΣ ΠΡΟΣΤ ΑΤΕΥΟΜΕΝΩΝ ΤΕΚΝΩΝ 

Γ ια κάθε τέκνο χ 4 


Σε περίπτωση ισοβαθμίας εκ νέου λαμβάνονται 
υπόψη εισοδηματικά κριτήρια 




ΠΑΡΑΡΤΗΜΑ Β': ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ 

I. Απαραίτητα επικυρωμένα δικαιολογητικά με τα 
οποία αποδεικνύεται η αλήθεια και η ακρίβεια των ιδι¬ 
οτήτων για την εφαρμογή της περ. δ της παρ. 2 του 
άρθρου 90 του ν.4172/2013 

ΠΟΛΥΤΕΚΝΟΙ, κατά την έννοια των παραγράφων 1 και 
3 του άρθρου πρώτου του ν.1910/1944, όπως τροποποι¬ 
ήθηκε με το άρθρο 6 του ν.3454/2006, είναι: 

α) Οι γονείς που έχουν τη γονική μέριμνα και επιμέλεια 
τεσσάρων τουλάχιστον τέκνων από έναν ή περισσό¬ 
τερους γόμους νομιμοποιηθέντων ή νομίμως αναγνω- 
ρισθέντων ή υιοθετημένων, τα οποία είναι άγαμα και 
δεν έχουν συμπληρώσει το εικοστό τρίτο (23ο) έτος 
της ηλικίας τους ή σπουδάζουν σε αναγνωρισμένες 
τριτοβάθμιες σχολές πανεπιστημιακής και τεχνολο¬ 
γικής εκπαίδευσης και αναγνωρισμένα εκπαιδευτικά 
ιδρύματα της ημεδαπής ή της αλλοδαπής ή εκπληρώ¬ 
νουν τις στρατιωτικές τους υποχρεώσεις και δεν έχουν 
συμπληρώσει το εικοστό πέμπτο (25ο) έτος της ηλικίας 
τους. Στα τέκνα αυτά συνυπολογίζονται και αυτά με 


οποιαδήποτε αναπηρία σε ποσοστό εξήντα επτά τοις 
εκατό (67%) και άνω ισοβίως, ανεξαρτήτως ηλικίας και 
οικογενειακής κατάστασης. 

β) Ο γονέας χωρίς σύζυγο με τρία (3) τέκνα ο οποί¬ 
ος έχει τη γονική μέριμνα και επιμέλεια των τέκνων 
του και είναι μόνος υπόχρεος για τη διατροφή τους, 
εφόσον είναι άγαμα και δεν έχουν συμπληρώσει το 23ο 
έτος της ηλικίας τους ή σπουδάζουν σε αναγνωρισμέ¬ 
νες τριτοβάθμιες σχολές Πανεπιστημιακής και Τεχνο¬ 
λογικής εκπαίδευσης και αναγνωρισμένα εκπαιδευτικά 
ιδρύματα της ημεδαπής ή αλλοδαπής ή εκπληρώνουν 
τις στρατιωτικές τους υποχρεώσεις και δεν έχουν συ¬ 
μπληρώσει το 25ο έτος της ηλικίας τους. Στα τέκνα 
αυτά συνυπολογίζονται και όσα έχουν οποιαδήποτε 
αναπηρία σε ποσοστό 67% και άνω ισοβίως ανεξαρ¬ 
τήτως ηλικίας. 

γ) Ο ένας από τους γονείς ο οποίος κατέστη ανάπη¬ 
ρος εξ οιασδήποτε αιτίας ή είναι ανάπηρος πολέμου 
σε ποσοστό 67% και άνω ισοβίως εφόσον έχει τρία (3) 
τέκνα και συντρέχουν και οι λοιπές προϋποθέσεις της 
ανωτέρω (α) περιπτώσεως. 

δ) Τα ορφανά από πατέρα και μητέρα εφόσον εί¬ 
ναι τουλάχιστον δύο (2) αποτελούν ίδια οικογένεια και 
απολαμβάνουν όλα τα ευεργετήματα των πολυτέκνων 
εφόσον συντρέχουν και οι λοιπές προϋποθέσεις της 
ανωτέρω (α) περιπτώσεως. 
ε) Επίσης, πολύτεκνοι είναι (Ν. 860/5.1.1979) 
ί) Η μητέρα χήρα με τρία (3) τρία τέκνα, εφόσον είναι 
υπόχρεη για τη διατροφή τους από οποιοδήποτε λόγο. 

ϋ) Ο πατέρας με τρία (3) τέκνα εφόσον κατέστη τε¬ 
λείως ανίκανος για κάθε εργασία, από οποιοδήποτε 
λόγο και δεν εργάζεται ή είναι ανάπηρος πολέμου με 
αναπηρία τουλάχιστον 70% και δεν εργάζεται. 

ιϋ) Ο σύζυγος με τρία (3) τέκνα σε περίπτωση θανάτου 
της μητρός των τέκνων ή εφόσον αυτή κατέστη τελείως 
ανίκανη για κάθε εργασία από οποιοδήποτε λόγο. 

ίν) Τα ορφανά από πατέρα και μητέρα εφόσον είναι 
τουλάχιστον τρία (3), αποτελούν ίδια οικογένεια και 
απολαμβάνουν αυτοδίκαια των ευεργετημάτων των 
Πολυτέκνων και εφόσον τα θήλεα δεν έχουν ίδιους 
πόρους ζωής. 

Επισημάνσεις: Α. Σε όλες τις ανωτέρω περιπτώσεις 
(ί - ίν) πρέπει επιπλέον να είναι: I) τα θήλεα άγαμα ή 
σε διάζευξη ή σε χηρεία και να τα συντηρεί ένας από 
τους γονείς τους II) τα άρρενα ανήλικα III) σπουδαστές 
μέχρι περατώσεως των σπουδών τους ή μαθητές τε¬ 
χνών και επαγγελμάτων IV) ανίκανα προς εργασία από 
οποιοδήποτε λόγο ή ανάπηρα πολέμου, ανεξαρτήτως 
ηλικίας και στις δύο περιπτώσεις. Β. Από 1.1.1983 τόσον 
τα άρρενα όσο και τα θήλεα πρέπει να είναι ανήλι¬ 
κα (άρθρο 4 παρ. 2 και 116 παρ. 1 του Συντάγματος). 
Γ. Μέχρι 17.2.1983 το όριο ανηλικότητας είναι το 21ο 
έτος. Από 18/2/1983 το όριο ανηλικότητας είναι το 18ο 
έτος (άρθρο 3 Ν. 1329/1983). 

1. Στην περίπτωση αα’, προκειμένου να διαπιστωθεί 
εάν ο υπάλληλος έχει αναπηρία σε ποσοστό τουλάχι¬ 
στον 67%, υποβάλλεται γνωμάτευση του Κέντρου Πι¬ 
στοποίησης Αναπηρίας (ΚΕΠΑ) ή για το πριν την 1.1.2011 
χρονικό διάστημα γνωμάτευση σε ισχύ της πρωτοβάθ¬ 
μιας υγειονομικής επιτροπής, στην οποία υπάγεται ο 
υπάλληλος, ότι έχει αναπηρία σε ποσοστό τουλάχιστον 
67% 

2. Στην ίδια περίπτωση, προκειμένου να διαπιστωθεί 
ότι ο υπάλληλος είναι πολύτεκνος, κατά την έννοια των 
παραγράφων 1 και 3 του άρθρου πρώτου του ν.1910/1944, 
όπως τροποποιήθηκε με το άρθρο 6 του ν.3454/2006, 
και ότι τα τέκνα, που ορίζονται στις προαναφερόμενες 
διατάξεις του ν. 1910/1944, όπως ισχύει, συνοικούν με 
αυτόν και ανήκουν στην κατηγορία των εξαρτώμενων 
μελών σύμφωνα με τον Κ.Φ.Ε., όπως ισχύει, υποβάλλεται: 

ί. πιστοποιητικό οικογενειακής κατάστασης του οικεί¬ 
ου δήμου που περιέχει όλα τα γεγονότα των οποίων 
η συνδρομή αποτελεί προϋπόθεση για την κτήση της 
ιδιότητας του πολυτέκνου ή πιστοποιητικό αρμόδιας 
αλλοδαπής αρχής 

ή 

ϋ. πιστοποιητικό της Ανώτατης Συνομοσπονδίας Πο¬ 
λυτέκνων Ελλάδος (Α.Σ.Π.Ε.) 

- Το πιστοποιητικό οικογενειακής κατάστασης των 
Πολυτέκνων με τέσσερα τουλάχιστον τέκνα, πρέπει να 
περιλαμβάνει: 

α) Ονοματεπώνυμο του ιδίου και της συζύγου του. 
β) Ημερομηνία τελέσεως του γάμου τους, 
γ) Τα από το γάμο αυτό γεννηθέντα τέκνα. 


δ) Τα από άλλο ή άλλους γόμους του ιδίου ή της 
συζύγου του γεννηθέντα τέκνα, τα οποία πρέπει να 
αναφέρονται αναλυτικά. 

ε) Τα εκτός γάμου γεννηθέντα τέκνα για την μητέρα, 
στ) Τα εκτός γάμου τέκνα γεννηθέντα για τον πατέ¬ 
ρα, αλλά νομιμοποιηθέντα ή νομίμως αναγνωρισθέντα 
από αυτόν. 

ζ) Ημερομηνία γεννήσεως όλων των ανωτέρω. 

- Το πιστοποιητικό οικογενειακής κατάστασης των 
Πολυτέκνων με τρία τουλάχιστον τέκνα πρέπει να πε¬ 
ριλαμβάνει: 

α) Ονοματεπώνυμο του ιδίου και της συζύγου του. 
β) Ημερομηνία τελέσεως του γάμου τους, 
γ) Τα από το γάμο αυτό τέκνα, 
δ) Τα από άλλο ή άλλους γόμους του ιδίου ή της 
συζύγου του τέκνα, τα οποία πρέπει να αναφέρονται 
αναλυτικά. 

ε) Τα εκτός γάμου τέκνα για την μητέρα, 
στ) Τα εκτός γάμου τέκνα για τον πατέρα, αλλά νο- 
μιμοποιηθέντα ή νομίμως αναγνωρισθέντα από αυτόν, 
ζ) Ημερομηνία γεννήσεως όλων των ανωτέρω. 

- Εφόσον απέκτησαν ισοβίως την Πολυτεκνική ιδιότη¬ 
τα βάσει των διατάξεων του Ν. 860/1979, το πιστοποιη¬ 
τικό οικογενειακής κατάστασης του υποψηφίου πρέπει 
να περιλαμβάνει: 

α) Ονοματεπώνυμο του ιδίου και της συζύγου του. 
β) Ημερομηνία τελέσεως του γάμου τους, 
γ) Τα από το γάμο αυτό γεννηθέντα τέκνα, 
δ) Τα από άλλο ή άλλους γόμους του ιδίου ή της 
συζύγου του γεννηθέντα τέκνα, τα οποία πρέπει να 
αναφέρονται αναλυτικά. 

ε) Τα εκτός γάμου γεννηθέντα τέκνα για την μητέρα, 
στ) Τα εκτός γάμου τέκνα γεννηθέντα για τον πατέ¬ 
ρα, αλλά νομιμοποιηθέντα ή νομίμως αναγνωρισθέντα 
από αυτόν. 

ζ) Ημερομηνία γεννήσεως όλων των ανωτέρω, 
η) Ημερομηνία θανάτου όλων των μη επιζώντων από 
τους ανωτέρω. 

θ) Ημερομηνία γάμου, διάζευξης ή χηρείας όλων των 
θηλέων τέκνων (αν είναι άγαμα να γίνει μνεία). 

Εκτός από το πιστοποιητικό οικογενειακής κατάστα¬ 
σης απαιτείται επιπλέον (για πολύτεκνους Ν.860/1979): 

α) Σε περίπτωση ανικανότητας προς εργασία ενός 
από τους δύο γονείς, πιστοποιητικό από τον οικείο φο¬ 
ρέα, με το οποίο να βεβαιώνεται η κατά 100% αναπηρία 
του γονέα αυτού για οποιονδήποτε λόγο ή κατά 70% 
για τους ανάπηρους πολέμου. 

β) Σε περίπτωση ανικανότητας προς εργασία τέκνων, 
ανεξαρτήτως ηλικίας, από οποιοδήποτε λόγο ή τέκνα 
ανάπηρα πολέμου, πιστοποιητικό από τον οικείο φορέα 
με το οποίο να βεβαιώνεται η ανωτέρω ανικανότητά 
τους. 

γ) Για την απόδειξη της σπουδαστικής ιδιότητας του 
ιδίου του υποψηφίου ή τέκνου ή αδελφού του, ανάλογα 
με την περίπτωση, βεβαίωση της οικείας σχολής από 
την οποία να προκύπτει το χρονικό διάστημα των σπου¬ 
δών ή της μαθητείας για τέχνη ή επάγγελμα. 

μι. Εκτός από το πιστοποιητικό οικογενειακής κατά¬ 
στασης απαιτείται επιπλέον: 

α) Σε περίπτωση οποιοσδήποτε αναπηρίας τέκνου σε 
ποσοστό 67% και άνω ισοβίως, ανεξαρτήτως ηλικίας, 
πιστοποιητικό από τον οικείο φορέα με το οποίο να βε¬ 
βαιώνεται η ανωτέρω αναπηρία και η ισοβιότητα αυτής. 

β) Σε περίπτωση αναπηρίας εξ οιασδήποτε αιτίας ή 
αναπηρίας πολέμου σε ποσοστό 67% και άνω ισοβίως 
ενός από τους δύο γονείς, πιστοποιητικό από τον οικείο 
φορέα με το οποίο να βεβαιώνεται η ανωτέρω, κατά 
περίπτωση, αναπηρία και ειδικώς για την αναπηρία πο¬ 
λέμου και η ισοβιότητα αυτής. 

γ) Σε περίπτωση που το τέκνο διανύει τη στρατιωτική 
του θητεία, βεβαίωση, περί του γεγονότος αυτού, από 
αρμόδια αρχή. 

δ) Για την απόδειξη της σπουδαστικής ιδιότητας ενή¬ 
λικου τέκνου έως 25 ετών, βεβαίωση αναγνωρισμένης 
σχολής ή σχολείου του εσωτερικού ή εξωτερικού, καθώς 
και δημόσιου ή ιδιωτικού ινστιτούτου επαγγελματικής 
κατάρτισης στο εσωτερικό. 

ε) Σε περίπτωση που το τέκνο, διανύει τη στρατιωτική 
του θητεία, βεβαίωση των αρμόδιων αρχών. 

ιν. ακριβές αντίγραφο της δήλωσης φορολογίας ει¬ 
σοδήματος του υπαλλήλου, του τρέχοντος οικονομικού 
έτους, από την οποία ελέγχονται τα ακόλουθα στοιχεία: 
ο κωδικός 003 σε συνδυασμό με τον πίνακα 9 και το 
πιστοποιητικό οικογενειακής κατάστασης 

2. Στην περίπτωση ββ', προκειμένου να διαπιστωθεί 
εάν ο σύζυγος ή η σύζυγος ή το τέκνο του υπαλλήλου 
που ανήκει στην κατηγορία των εξαρτώμενων μελών 
σύμφωνα με τον Κ.Φ.Ε. και έχει ετήσια εισοδήματα χα¬ 
μηλότερα των 12.000 ευρώ, και συνοικεί με αυτόν, έχει 
αναπηρία σε ποσοστό τουλάχιστον 67%, υποβάλλεται: 

ί. πιστοποιητικό οικογενειακής κατάστασης του οικεί¬ 
ου δήμου του υπαλλήλου 

ϋ. γνωμάτευση του Κέντρου Πιστοποίησης Αναπηρίας 
ή για το πριν την 1.1.2011 χρονικό διάστημα γνωμάτευ¬ 
ση της πρωτοβάθμιας υγειονομικής επιτροπής, σε ισχύ 
στην οποία υπάγεται ο υπάλληλος, ότι ο σύζυγος ή η 
σύζυγος ή το τέκνο του, έχει αναπηρία σε ποσοστό 
τουλάχιστον 67% 

ϋί. ακριβές αντίγραφο της δήλωσης φορολογίας ει¬ 
σοδήματος του υπαλλήλου, του τρέχοντος οικονομικού 
έτους, από την οποία ελέγχονται τα ακόλουθα στοιχεία: 

Για τον ή την σύζυγο, ο κωδικός 002, όπου δηλώνεται 
η αναπηρία και ο πίνακας 9. 

Για το ανάπηρο τέκνο, ο κωδικός 003, όπου δηλώ¬ 
νονται ο αριθμός των τέκνων, ο κωδικός 005, όπου 
δηλώνονται τα ανάπηρα μέλη και ο πίνακας 9, σε συν¬ 
δυασμό με το πιστοποιητικό οικογενειακής κατάστασης, 
για την διαπίστωση ότι το προστατευόμενο ανάπηρο 
μέλος είναι τέκνο. 

ιν. Γ ια ενήλικο τέκνο: Εκκαθαριστικό της Δ.Ο.Υ ή αντί¬ 
γραφο δήλωσης φορολογίας εισοδήματος του τρέχο¬ 
ντος οικονομικού έτους, από την οποία προκύπτει ότι 
το τέκνο συνοικεί με τον υπάλληλο (πίνακας 5 της δή¬ 
λωσης) και ότι το φορολογητέο εισόδημά του, εξαιρου- 
μένων των προνοιακών επιδομάτων, δεν υπερβαίνει τις 
δώδεκα χιλιάδες (12.000) ευρώ ή Υπεύθυνη Δήλωση του 
τέκνου ή του συμπαραστάτη αυτού, ότι δεν υποβάλλει 
δήλωση φορολογίας εισοδήματος και ότι συνοικεί με 
τον υπάλληλο. 

3. Στην περίπτωση γγ’, προκειμένου να διαπιστωθεί ότι 
ο υπάλληλος, δυνάμει νόμου ή δικαστικής αποφάσεως 
ασκεί κατ’ αποκλειστικότητα τη γονική μέριμνα τέκνου, 
που συνοικεί με αυτόν και ανήκει στην κατηγορία των 
εξαρτώμενων μελών σύμφωνα με τον Κ.Φ.Ε., όπως ισχύ¬ 
ει και έχει ετήσια εισοδήματα χαμηλότερα των 12.000 
ευρώ υποβάλλεται: 


ί. πιστοποιητικό δήμου από το οποίο να προκύπτει ότι 
ο υπάλληλος έχει ένα (1) τουλάχιστον ανήλικο τέκνο ή 
ενήλικο ηλικίας έως και είκοσι πέντε (25) ετών. Γ ια το 
ενήλικο τέκνο έως και είκοσι πέντε (25) ετών, προσκο¬ 
μίζεται βεβαίωση αναγνωρισμένης σχολής ή σχολείου 
του εσωτερικού ή εξωτερικού, καθώς και δημόσιου ή 
ιδιωτικού ινστιτούτου επαγγελματικής κατάρτισης στο 
εσωτερικό. 

Γ ια την απόδειξη της γονικής μέριμνας, οποιοδήπο- 
τε δικαιολογητικό που εκδόθηκε από αρμόδια δημό¬ 
σια αρχή της ημεδαπής ή αλλοδαπής από το οποίο να 
προκύπτει η ιδιότητα του γονέα μονογονεϊκής οικογέ¬ 
νειας. ΣΗΜΕΙΩΣΗ: Η «γονική μέριμνα» δεν ταυτίζεται 
με την «επιμέλεια» τέκνου, δεδομένου ότι σύμφωνα με 
το Π.Δ.456/1984 (Αστικός Κώδικας) η γονική μέριμνα, 
ως υπερκείμενη έννοια, περιλαμβάνει και την επιμέλεια 
του τέκνου και τη διοίκηση της περιουσίας του και την 
εκπροσώπησή του σε κάθε υπόθεση ή δικαιοπραξία ή 
δίκη που αφορούν το πρόσωπο ή την περιουσία του. 

Αναλυτικά: 

Στην περίπτωση χηρείας του μονογονέα ή κηρύξεως 
αφάνειας κατά νόμον του άλλου γονέα, απαιτούνται 
αθροιστικά: 

α. Πιστοποιητικό δήμου ή αρμόδιας αλλοδαπής αρχής, 
από το οποίο να προκύπτει ότι έχει ένα (1) τουλάχιστον 
ανήλικο τέκνο κατόπιν χηρείας ή κηρύξεως αφάνειας 
κατά νόμον του άλλου γονέα. Το τέκνο αυτό δεν πρέπει 
να έχει υιοθετηθεί από επόμενο σύζυγο του μονογο- 
νέα. Εάν από το ανωτέρω πιστοποιητικό δεν προκύπτει 
η κατάσταση χηρείας του μονογονέα, τότε πρέπει να 
συνυποβληθεί η σχετική ληξιαρχική πράξη θανάτου. Γ ια 
την περίπτωση της κηρύξεως αφάνειας κατά νόμον, 
το ανωτέρω πιστοποιητικό πρέπει να συνοδεύεται από 
αντίγραφο δικαστικής απόφασης σε συνδυασμό με το 
κατά νόμο πιστοποιητικό τελεσιδικίας της. Αν κατά την 
ημερομηνία θέσης σε διαθεσιμότητα, το τέκνο είναι 
ενήλικο και ηλικίας έως και 25 ετών, πρέπει από τα 
ανωτέρω έγγραφα να προκύπτει η κατάσταση χηρείας 
του μονογονέα ή αφάνειας του άλλου γονέα μέχρι την 
ενηλικίωση του τέκνου. 

β. Υπεύθυνη δήλωση ότι ασκεί εν τοις πράγμασι και 
κατ’ αποκλειστικότητα τη γονική μέριμνα ενός ή περισ¬ 
σότερων ανήλικων τέκνων. Σε περίπτωση που το τέκνο 
είναι ενήλικο ηλικίας έως και 25 ετών, υπεύθυνη δήλωση 
ότι ασκούσε εν τοις πράγμασι και κατ’ αποκλειστικότητα 
τη γονική μέριμνα αυτού για ορισμένο χρονικό διάστημα 
μέχρι την ενηλικίωση του τέκνου. 

Σε περίπτωση διαζυγίου ή ακυρώσεως γάμου ή λύ¬ 
σης του συμφώνου συμβίωσης ή διακοπής της εγγά¬ 
μου συμβιώσεως των γονέων (διάστασης), απαιτούνται 
αθροιστικά: 

α. Πιστοποιητικό δήμου ή αρμόδιας αλλοδαπής αρχής 
από το οποίο να προκύπτει ότι έχει ένα (1) τουλάχιστον 
ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης με την οποία ανα¬ 
τέθηκε η άσκηση της γονικής μέριμνας σε ένα μόνο 
γονέα σε περίπτωση διαφωνίας ή αντίγραφο Πρακτι¬ 
κού κοινής συμφωνίας των γονέων, θεωρημένο από το 
αρμόδιο δικαστήριο, με το οποίο ανατέθηκε η άσκηση 
της γονικής μέριμνας στον ένα εκ των δύο, σύμφωνα 
με το άρθρο 1513ΑΚ ή για την περίπτωση της διάστα¬ 
σης σύμφωνα με το άρθρο 1514ΑΚ σε συνδυασμό με το 
άρθρο 1513ΑΚ. 

γ. Υπεύθυνη δήλωση ότι ασκεί εν τοις πράγμασι και 
κατ’ αποκλειστικότητα ή μετά από σχετική ανάθεση τη 
γονική μέριμνα ενός ή περισσότερων ανήλικων τέκνων. 
Σε περίπτωση που το τέκνο είναι ενήλικο ηλικίας έως 
και 25 ετών, υπεύθυνη δήλωση ότι ασκούσε εν τοις 
πράγμασι και κατ’ αποκλειστικότητα ή μετά από σχετική 
ανάθεση τη γονική μέριμνα αυτού για ορισμένο χρονικό 
διάστημα μέχρι την ενηλικίωση του τέκνου. 

Σε περίπτωση ανικανότητας του άλλου γονέα για την 
άσκηση γονικής μέριμνας για πραγματικούς λόγους ή 
γιατί είναι ανίκανος ή περιορισμένα ικανός για δικαιο- 
πραξία, απαιτούνται αθροιστικά: 

α. Πιστοποιητικό δήμου ή αρμόδιας αλλοδαπής αρχής 
από το οποίο να προκύπτει ότι έχει ένα (1) τουλάχιστον 
ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης από την οποία 
να προκύπτει ο λόγος της αδυναμίας ασκήσεως της 
γονικής μέριμνας από τον άλλο γονέα (π.χ. δικαστική 
συμπαράσταση λόγω ψυχικής ή διανοητικής διαταραχής 
ή σωματικής αναπηρίας). 

γ. Υπεύθυνη δήλωση ότι ασκεί εν τοις πράγμασι και 
κατ’ αποκλειστικότητα ή μετά από σχετική ανάθεση τη 
γονική μέριμνα ενός ή περισσότερων ανήλικων τέκνων. 
Σε περίπτωση που το τέκνο είναι ενήλικο ηλικίας έως 
και 25 ετών, υπεύθυνη δήλωση ότι ασκούσε εν τοις 
πράγμασι και κατ’ αποκλειστικότητα ή μετά από σχετική 
ανάθεση τη γονική μέριμνα αυτού για ορισμένο χρονικό 
διάστημα μέχρι την ενηλικίωση του τέκνου. 

Σημείωση: Σε περίπτωση ανυπαρξίας της ανωτέρω 
δικαστικής απόφασης (υπό στοιχείο β) όσον αφορά 
τους αντικειμενικούς πραγματικούς λόγους αδυναμίας 
ασκήσεως της γονικής μέριμνας από τον άλλο γονέα, 
απαιτείται η υποβολή οιουδήποτε αποδεικτικού εγ¬ 
γράφου αρμόδιας κατά νόμον δημόσιας αρχής, από το 
οποίο να προκύπτει ο πραγματικός λόγος αδυναμίας 
άσκησης της γονικής μέριμνας από τον άλλο γονέα (π.χ. 
πιστοποιητικό από το οποίο να προκύπτει ο εγκλεισμός 
του σε σωφρονιστικό κατάστημα και η διάρκεια αυτού). 

Σε περίπτωση έκπτωσης του άλλου γονέα από την 
άσκηση της γονικής μέριμνας ή αφαίρεσης της γονικής 
μέριμνας λόγω κακής άσκησης, απαιτούνται αθροιστικά: 

α. Πιστοποιητικό δήμου ή αρμόδιας αλλοδαπής αρχής 
από το οποίο να προκύπτει ότι έχει ένα (1) τουλάχιστον 
ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης, συνοδευόμενης 
από το κατά νόμο πιστοποιητικό τελεσιδικίας της, από 
την οποία να προκύπτει η έκπτωση του άλλου γονέα 
από την άσκηση της γονικής μέριμνας ή η αφαίρεση 
της γονικής μέριμνας από τον άλλο γονέα λόγω κακής 
άσκησης. 

γ. Υπεύθυνη δήλωση ότι ασκεί εν τοις πράγμασι και 
κατ’ αποκλειστικότητα ή μετά από σχετική ανάθεση τη 
γονική μέριμνα ενός ή περισσότερων ανήλικων τέκνων. 
Σε περίπτωση που το τέκνο είναι ενήλικο ηλικίας έως 
και 25 ετών, υπεύθυνη δήλωση ότι ασκούσε εν τοις 
πράγμασι και κατ’ αποκλειστικότητα ή μετά από σχετική 
ανάθεση τη γονική μέριμνα αυτού για ορισμένο χρονικό 
διάστημα μέχρι την ενηλικίωση του τέκνου. 

Σε περίπτωση απόκτησης τέκνου χωρίς γάμο ή σύμ¬ 
φωνο συμβίωσης των γονέων, απαιτούνται αθροιστικά: 

α. Πιστοποιητικό δήμου ή αρμόδιας αλλοδαπής αρχής 
από το οποίο να προκύπτει ότι έχει ένα (1) τουλάχιστον 
ανήλικο τέκνο ή ενήλικο ηλικίας έως και 25 ετών. 


βί. Υπεύθυνη δήλωση της μητέρας ότι το τέκνο δεν 
έχει αναγνωριστεί από τον πατέρα και ότι η ίδια δεν 
έχει εκπέσει της γονικής μέριμνας ούτε της έχει αφαι- 
ρεθεί η άσκησή της. Αν το τέκνο είναι ενήλικο ηλικίας 
έως και 25 ετών, υπεύθυνη δήλωση ότι για ορισμένο 
χρονικό διάστημα μέχρι την ενηλικίωση του τέκνου η 
ίδια δεν είχε εκπέσει της γονικής μέριμνας ούτε της 
είχε αφαιρεθεί η άσκησή της. 

ή 

βϋ. Αν το τέκνο είναι αναγνωρισμένο από τον πατέρα, 
υπεύθυνη δήλωση της μητέρας ότι η ίδια δεν έχει εκ- 
πέσει της γονικής μέριμνας ούτε της έχει αφαιρεθεί η 
άσκησή της και δεν υπάρχει συμφωνία των γονέων κατά 
το άρθρο 1515ΑΚ σε συνδυασμό με το άρθρο 1513ΑΚ για 
από κοινού άσκηση της γονικής μέριμνας. Σε περίπτωση 
που το τέκνο είναι ενήλικο ηλικίας έως και 25 ετών, 
υπεύθυνη δήλωση ότι για ορισμένο χρονικό διάστημα 
μέχρι την ενηλικίωση του τέκνου η ίδια δεν είχε εκπέσει 
της γονικής μέριμνας ούτε της είχε αφαιρεθεί η άσκησή 
της ούτε είχε υπάρξει συμφωνία των γονέων κατά το 
άρθρο 1515ΑΚ σε συνδυασμό με το άρθρο 1513ΑΚ για 
από κοινού άσκηση της γονικής μέριμνας. 

Σε περίπτωση υιοθεσίας τέκνου από ένα μόνο γονέα, 
απαιτούνται αθροιστικά: 

α. Πιστοποιητικό δήμου ή αρμόδιας αλλοδαπής αρχής, 
από το οποίο να προκύπτει ότι έχει ένα (1) τουλάχιστον 
ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης από την οποία να 
προκύπτει η υιοθεσία του τέκνου μέχρι την ενηλικίωσή 
του, συνοδευόμενης από το κατά νόμο πιστοποιητικό 
τελεσιδικίας της. 

γ. Υπεύθυνη δήλωση του μονογονέα ότι ασκεί εν τοις 
πράγμασι και κατ’ αποκλειστικότητα τη γονική μέριμνα 
τέκνου κατόπιν υιοθεσίας. Σε περίπτωση που το τέκνο 
αυτό είναι ενήλικο ηλικίας έως και 25 ετών, υπεύθυνη 
δήλωση του μονογονέα ότι για ορισμένο χρονικό δι¬ 
άστημα μέχρι την ενηλικίωση του τέκνου ασκούσε εν 
τοις πράγμασι και κατ’ αποκλειστικότητα τη γονική του 
μέριμνα κατόπιν υιοθεσίας. 

Σημείωση: Σε περίπτωση που από το ανωτέρω πιστο¬ 
ποιητικό οικογενειακής κατάστασης (υπό στοιχείο α) 
προκύπτει η υιοθεσία του τέκνου μέχρι την ενηλικίωσή 
του, παρέλκει η υποβολή της σχετικής δικαστικής από¬ 
φασης (υπό στοιχείο β). 

ϋ. ακριβές αντίγραφο της δήλωσης φορολογίας εισο¬ 
δήματος του υπαλλήλου, τρέχοντος οικονομικού έτους, 
από την οποία ελέγχονται τα ακόλουθα στοιχεία: ο 
κωδικός 003 σε συνδυασμό με τον πίνακα 9 και το 
πιστοποιητικό οικογενειακής κατάστασης. 

4. Στην περίπτωση δδ’, προκειμένου να διαπιστωθεί 
εάν ο σύζυγος ή η σύζυγος του υπαλλήλου έχει ενταχθεί 
στη διαθεσιμότητα δυνάμει του ν.4172/13 υποβάλλεται: 

ί. πιστοποιητικό οικογενειακής κατάστασης του οικεί¬ 
ου δήμου του υπαλλήλου 

ϋ. βεβαίωση του οικείου φορέα του συζύγου ή της 
συζύγου του υπαλλήλου, όπου θα αναφέρεται ότι αυτός 
ή αυτή τίθεται σε διαθεσιμότητα. 

5. Στην περίπτωση εε’, προκειμένου να διαπιστωθεί 
ότι ο υπάλληλος έχει ορισθεί δικαστικός συμπαραστά¬ 
της δυνάμει δικαστικής αποφάσεως και συνοικεί με τον 
συμπαραστατούμενο ο οποίος έχει ετήσια εισοδήματα 
χαμηλότερα των 12.000 ευρώ, υποβάλλεται: 

ί. Εκκαθαριστικό της Δ.Ο.Υ ή αντίγραφο δήλωσης φο¬ 
ρολογίας εισοδήματος του τρέχοντος έτους, από την 
οποία προκύπτει ότι το τέκνο συνοικεί με τον υπάλληλο 
(πίνακας 5 της δήλωσης) και ότι το φορολογητέο εισό¬ 
δημά του, εξαιρουμένων των προνοιακών επιδομάτων, 
δεν υπερβαίνει τις δώδεκα χιλιάδες (12.000) ευρώ ή 
Υπεύθυνη Δήλωση του τέκνου ή του συμπαραστάτη 
αυτού, ότι δεν υποβάλλει δήλωση φορολογίας εισοδή¬ 
ματος και ότι συνοικεί με τον υπάλληλο. 

ϋ. Αντίγραφο της τελεσίδικης δικαστικής αποφάσεως. 

1. Σε περίπτωση που το αντίγραφο της δήλωσης φο¬ 
ρολογίας εισοδήματος, δεν είναι ακριβές, δηλαδή δεν 
φέρει υπογραφή του υπαλλήλου της Δ.Ο.Υ, αυτό συ¬ 
νοδεύεται από υπεύθυνη δήλωση του υπαλλήλου ότι 
το αντίγραφο είναι ίδιο με το πρωτότυπο που έχει 
κατατεθεί στη Δ.Ο.Υ. 

2. Στην περίπτωση των ενήλικων άγαμων τέκνων: 

- άνω των 18 και μέχρι 20 ετών που δε σπουδά¬ 
ζουν, απαιτείται βεβαίωση του ΟΑΕΔ, υπογεγραμμένη 
από τον Προϊστάμενο της αρμόδιας υπηρεσίας του, 
ότι κατά την ημερομηνία θέσης σε διαθεσιμότητα του 
υπαλλήλου, το τέκνο ήταν εγγεγραμμένο στα Μητρώα 
ανέργων του ΟΑΕΔ. 

- που σπουδάζουν για 2 χρόνια μετά το πέρας των 
σπουδών τους και μέχρι 27 ετών, απαιτείται βεβαίωση 
της σχολής ΚΑΙ βεβαίωση του ΟΑΕΔ, υπογεγραμμένη 
από τον Προϊστάμενο της αρμόδιας υπηρεσίας του, 
ότι κατά την ημερομηνία θέσης σε διαθεσιμότητα του 
υπαλλήλου, το τέκνο ήταν εγγεγραμμένο στα Μητρώα 
ανέργων του ΟΑΕΔ. 

II. Απαραίτητα επικυρωμένα δικαιολογητικά με τα 
οποία αποδεικνύεται η γνώση ξένης γλώσσας 

Η γνώση ξένης γλώσσας αποδεικνύεται με βάση το 
άρθρο 28 του Π.Δ.50/2001 «Καθορισμός προσόντων δι¬ 
ορισμού σε θέσεις φορέων του δημόσιου τομέα», όπως 
αυτό ισχύει (ΦΕΚ 39 Α') και θα εξειδικεύονται με την 
Ανακοίνωση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης. 

III. ΤΙΤΛΟΙ ΣΠΟΥΔΩΝ 

• Εάν ο τίτλος έχει αποκτηθεί στην αλλοδαπή απαι¬ 
τείται: 

Πράξη αναγνώρισης από το ΔΙ.Κ.Α.Τ.Σ.Α, για την ισο¬ 
τιμία, αντιστοιχία του τίτλου και αντιστοιχία της βαθ¬ 
μολογικής κλίμακας αυτού με τη βαθμολογική κλίμακα 
των ημεδαπών τίτλων ή πιστοποιητικό αναγνώρισης 
από τον Διεπιστημονικό Οργανισμό Αναγνώρισης Τίτ¬ 
λων Ακαδημαϊκών και Πληροφόρησης (Δ.Ο.Α.Τ.Α.Π.) περί 
ισοτιμίας και αντιστοιχίας καθώς και αντιστοιχία της 
βαθμολογικής κλίμακας αυτών με τη βαθμολογική κλί¬ 
μακα των ημεδαπών τίτλων. 

Ειδικά για τα πτυχία της Κύπρου: Για τα πτυχία που 
αποκτήθηκαν πριν από την πλήρη ένταξη της Κυπριακής 
Δημοκρατίας στην Ευρωπαϊκή Ένωση (1-5-2004) και ανα- 
φέρονται στο Π.Δ. 299/1977 δεν απαιτείται αντιστοιχία. 

Για τα ίδια πτυχία καθώς και για όλα τα υπόλοιπα, τα 
οποία έχουν χρόνο κτήσης μετά την ένταξή της στην 
Ε.Ε. απαιτείται ισοτιμία και αντιστοιχία. 

Ισοτιμία πτυχίων Α.Ε.Ι. που κατέχουν πολιτικοί πρό¬ 
σφυγες και επαναπατριζόμενοι Έλληνες. 

Σύμφωνα με τη διάταξη της παραγράφου 6 του άρθρου 
2 του Ν. 1735/1987 «σε περίπτωση που το ΔΙ.Κ.Α.Τ.Σ.Α. 
και το Ινστιτούτο Τεχνολογικής Εκπαίδευσης (Ι.Τ.Ε.) δεν 
μπορούν να αναγνωρίσουν ισοτιμία πτυχίων Α.Ε.Ι. και 


Τ.Ε.Ι. που κατέχουν πολιτικοί πρόσφυγες και επαναπα- 
τριζόμενοι Έλληνες, κατά την έννοια των διατάξεων 
της περίπτωσης α' της παρ. 2 του άρθρου 5, λόγω 
ανυπαρξίας αντίστοιχης σχολής στα Α.Ε.Ι. και Τ.Ε.Ι. της 
ημεδαπής, καθορίζουν με βεβαίωσή τους τη συνάφεια 
του γνωστικού αντικειμένου του πτυχίου με πτυχίο Α.Ε.Ι. 
ή Τ.Ε.Ι. της ημεδαπής. 

Στις περιπτώσεις που δεν υφίσταται στους αλλοδα¬ 
πούς τίτλους αντιστοιχία βαθμολογικής ή αξιολογικής 
κλίμακας με τη βαθμολογική ή αξιολογική κλίμακα τίτ¬ 
λων της ημεδαπής ο σχετικός τίτλος χαρακτηρίζεται ως 
αδιαβάθμητος (ν. 3328/2005 άρθρο 8). Στην περίπτωση 
αυτή ο υπάλληλος προκειμένου να μην απορριφθεί στη 
θέση του εντύπου της αίτησης που αφορά στο βαθμό 
τίτλου σπουδών συμπληρώνει το ελάχιστο της βαθμο¬ 
λογικής κλίμακας Τριτοβάθμιας Εκπαίδευσης ημεδαπής, 
δηλ. «5». 

Εξαιρούνται από την υποχρέωση προσκόμισης πράξης 
αναγνώρισης για την ισοτιμία και την αντιστοιχία του 
τίτλου, όσοι υπάλληλοι υποβάλλουν αποφάσεις αναγνώ¬ 
ρισης επαγγελματικών προσόντων ή επαγγελματικής 
ισοδυναμίας τίτλων τυπικής ανώτατης εκπαίδευσης οι 
οποίες χορηγήθηκαν από: 

ί) το Συμβούλιο Αναγνώρισης Επαγγελματικών Προσό¬ 
ντων (Σ.Α.Ε.Π.) του άρθρου 55 του Π.Δ. 38/2010 «Προσαρ¬ 
μογή της ελληνικής νομοθεσίας στην Οδηγία 2005/36/ 
ΕΚ του Ευρωπαϊκού Κοινοβουλίου και του Συμβουλίου 
της 7ης Σεπτεμβρίου 2005, σχετικά με την αναγνώριση 
των επαγγελματικών προσόντων» όπως τροποποιήθηκε 
και ισχύει ή 

ϋ) το Συμβούλιο Αναγνώρισης Επαγγελματικής Ισοτιμί¬ 
ας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) του 
άρθρου 10 του Π.Δ. 165/2000 «Προσαρμογή της Ελληνι¬ 
κής Νομοθεσίας με ένα γενικό σύστημα αναγνώρισης 
των διπλωμάτων τριτοβάθμιας εκπαίδευσης που πιστο¬ 
ποιούν επαγγελματική εκπαίδευση ελάχιστης διάρκειας 
τριών ετών, σύμφωνα με την οδηγία 89/48/ΕΟΚ του 
Συμβουλίου των Ευρωπαϊκών Κοινοτήτων» ή 

ίϋ) το Συμβούλιο Επαγγελματικής Αναγνώρισης Τίτλων 
Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 14 
του Π.Δ. 231/1998 «Δεύτερο γενικό σύστημα αναγνώρισης 
της επαγγελματικής εκπαίδευσης, το οποίο συμπλη¬ 
ρώνει την οδηγία 89/48/ΕΟΚ, σύμφωνα με τις οδηγίες 
92/51/ΕΟΚ του Συμβουλίου των Ευρωπαϊκών Κοινοτήτων, 
94/38/ΕΚ και 95/43/ΕΚ της Επιτροπής των Ευρωπαϊκών 
Κοινοτήτων». 

Οι ως άνω υπάλληλοι εξαιρούνται μεν από την υπο¬ 
χρέωση προσκόμισης πράξεως αναγνώρισης για την 
ισοτιμία και την αντιστοιχία του τίτλου, όχι όμως και 
από την υποχρέωση προσκόμισης πιστοποιητικού από 
το ΔΙ.Κ.Α.Τ.Σ.Α ή το Ι.Τ.Ε ή από το Διεπιστημονικό Ορ¬ 
γανισμό Αναγνώρισης Τίτλων Ακαδημαϊκών και Πληρο¬ 
φόρησης (Δ.Ο.Α.Τ.Α.Π) για τη βαθμολογική αντιστοιχία 
του τίτλου. 

ΜΕΤΑΠΤΥΧΙΑΚΟΙ ΤΙΤΛΟΙ 

Οι υπάλληλοι που είναι κάτοχοι διδακτορικού ή με¬ 
ταπτυχιακού τίτλου σπουδών ετήσιας τουλάχιστον 
φοίτησης προσκομίζουν επικυρωμένη φωτοτυπία του 
διδακτορικού ή μεταπτυχιακού διπλώματος. 

Αν ο τίτλος έχει αποκτηθεί στην αλλοδαπή απαιτείται 
μόνον πράξη αναγνωρίσεως του τίτλου από το ΔΙΚΑΤΣΑ 
ή Πιστοποιητικό Αναγνώρισης από τον Διεπιστημονι¬ 
κό Οργανισμό Αναγνώρισης Τίτλων Ακαδημαϊκών και 

Πληροφόρησης (Δ.Ο.Α.Τ.Α.Π.) περί ισοτιμίας που να έχει 
εκδοθεί μέχρι την τελευταία ημέρα της προθεσμίας 
υποβολής των ηλεκτρονικών αιτήσεων και σε περίπτω¬ 
ση που από την πράξη αναγνώρισης δεν προκύπτει 
το γνωστικό αντικείμενο, απαιτείται βεβαίωση από το 
Πανεπιστήμιο που χορήγησε τον τίτλο, η οποία να κα¬ 
θορίζει το γνωστικό αντικείμενο, καθώς και επίσημη 
μετάφρασή της. 

ΣΗΜΕΙΩΣΗ: 

α) Στις περιπτώσεις που η ισοτιμία ή ισοτιμία και αντι¬ 
στοιχία του πτυχίου αλλοδαπής αναγνωρίζεται μόνον 


εφόσον ο κάτοχος του πτυχίου είναι και κάτοχος μετα¬ 
πτυχιακού διπλώματος δεν αναγνωρίζεται ισοτιμία του 
μεταπτυχιακού διπλώματος, και επομένως δεν λογίζεται 
ως μεταπτυχιακός τίτλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήίίρ://νννννν.βί. 9 Γ - β-πταϊΙ: ννβόπΐ3δ1βΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































